Some Nights (אלבום)

Some Nights הוא אלבום אולפן של הלהקה האמריקאית פאן. האלבום יצא לאור ב-21 בפברואר 2012 כאלבום האולפן השני של הלהקה.

מהאלבום יצאו ארבעה סינגלים. הסינגל הראשון מהאלבום, We Are Young, זכה להצלחה רבה וזיכה את הלהקה בפרס גראמי לשיר השנה. בארצות הברית הגיע השיר לפסגת מצעד הסינגלים בילבורד הוט 100, שם נשאר במשך שישה שבועות, ומכר מעל לשישה מיליון עותקים דיגיטליים. גם הסינגל השני מהאלבום, Some Nights, זכה להצלחה רבה והגיע למקום השלישי במצעד הסינגלים האמריקאי.

האלבום דורג במקום השלישי במצעד האלבומים האמריקאי בילבורד 200, והגיע למעמד פלטינה בארצות הברית, בריטניה, אירלנד ואוסטרליה. בשנת 2013 היה מועמד האלבום לשני פרסי גראמי בטקס פרסי גראמי ה-55.

 סינגלים 
 We Are Young - יצא לאור כסינגל הראשון מן האלבום ב-20 בספטמבר 2011. השיר זכה להצלחה רבה וזיכה את הלהקה בפרס גראמי. השיר זכה לתשומת לב רבה עקב גרסת קאבר שנעשתה לו בתוכנית Glee.
 Some Nights - הסינגל השני מהאלבום, הנושא את שם האלבום. השיר יצא לאור ב-4 ביוני 2012 ודורג במקום השלישי במצעד הסינגלים האמריקאי בילבורד הוט 100.
 Carry On - יצא לאור ב-23 באוקטובר 2012 כסינגל השלישי מהאלבום. בשנת 2013 הופיעה הלהקה עם השיר בטקס פרסי גראמי ה-55. בישראל הגיע השיר למקום השביעי במצעד הפזמונים מדיה פורסט.
 Why Am I The One - יצא לאור ב-26 בפברואר 2013 כסינגל הרביעי מהאלבום.

ב-13 במאי 2013 יצא לאור בבריטניה השיר "All Alone" כסינגל החמישי והאחרון מהאלבום. ב-19 באפריל, כחודש לפני הוצאתו כסינגל, הופיעה הלהקה עם השיר בתוכנית האירוח "Alan Carr: Chatty Man".

 רשימת רצועות 

 מיקומי שיא 

 נתוני מכירות 
מדינהתוארמכירות אוסטרליה (ARIA) פלטינה 70,000 דנמרק (IFPI Denmark) זהב 10,000 צרפת (SNEP) זהב 50,000 אירלנד (IRMA) פלטינה 15,000 איטליה (FIMI) זהב 30,000 יפן (RIAJ) זהב 100,000 ניו זילנד (RMNZ) פלטינה 15,000 שוודיה (GLF) זהב 20,000 הממלכה המאוחדת (BPI) פלטינה 310,000 ארצות הברית (RIAA) פלטינה ×3 1,600,000

קישורים חיצוניים

 הערות שוליים 

קטגוריה:פאן (להקה)
קטגוריה:אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי ג'ף באסקר